EkBass/fiwiki-20250220-pages-articles huggingface dataset:
Jim Allen

James ”Jim” Allen (7. lokakuuta 1926 Manchester, Englanti – 24. kesäkuuta 1999) oli englantilainen näytelmäkirjailija. ==Manchesterista sosialistiksi== Vanhemmat Kity ja Jack Allen. James Allen syntyi Miles Plattingin kaupunginosassa Manchesterissa. Hänen perheensä olivat Irlannin katolilaisten jälkeläisiä. Sodan puhjetessa 1939, James Allen jätti koulun kesken ja meni tehtaalle töihin. Hän teki erilaisia töitä vuoteen 1944 asti, jolloin hänet kutsuttiin armeijan palvelukseen. Palvelus vei hänet Saksan alueelle. Hänet pidätettiin kerran päällekäynnistä, minkä jälkeen eräs hänen sellikavereistaan esitteli hänelle sosialismin ihanteita. Tämän jälkeen hänestä tuli vannoutunut sosialisti loppuelämäkseen. Hän ei kuitenkaan hyväksynyt missään vaiheessa stalinismia ja kieltäytyi olemassa missään tekemisissä Ison-Britannian kommunistisen puolueen kanssa (Communist Party of Great Britain). Sen sijasta hän liittyi Vallankumoukselliseen kommunistipuolueeseen (Revolutionary Communist Party) vuonna 1958. ==Kirjailijan ura== Jim Allen aloitti kirjailijan uransa 1958 työskennellessään kaivoksessa. Hän oli mukana aloittamassa The Miner -lehteä, johon hän myös kirjoitti ja tämän takia hänen oli vaikea saada työtä enää kaivoksissa. Silloin Allen päätti ryhtyä kokopäiväiseksi kirjailijaksi. Hänen uransa lähti nousuun vuonna 1964, kun hän lähetti käsikirjoituksen Granada tv:lle, jolloin hänet palkattiin saippuaoopperan käsikirjoitustyöryhmään. Hän työskenteli Granadassa vuoteen 1967 asti. Tuona aikana hänen ensimmäinen pitkä näytelmänsä, Hard Word, esitettiin tv-draamana vuonna 1966 osana suosittua Wednesday Play -sarjaa, joka esitti joka viikko uuden televisionäytelmän BBC:llä. Hard Wordin ohjasi Ridley Scott. Seuraavana vuonna julkaistiin samassa sarjassa näytelmä The Lump, joka kertoi Liverpoolin satamatyöläisten lakosta sekä yhdestä satamatyöläisestä, joka siteerasi jatkuvasti Leniniä ja Jack Londonia.Lacey, s 63 ==Ken Loach== Wednesday Play -sarjan tuottaja Tony Garnett esitteli Allenin Ken Loachille, mikä aloitti heidän pitkän yhteistyönsä. Loachin ensimmäinen Allenin teksteihin perustuva ohjauksensa oli The Big Flame vuonna 1969. Kuusi vuotta myöhemmin 1975 Allen kirjoitti Loachin ohjattavaksi neliosaisen sarjan Days of Hope, joka käsitteli Britannian työväenliikkeen historiaa vuodesta 1918 vuoteen 1926. Allenin ja Loachin tunnetuimmaksi teokseksi syntyi vuonna 1987 Perdition, joka piti esittää Royal Court Theatressa, mutta näytelmän esitys peruttiin 36 tuntia ennen ensi-iltaa. Jim Allen kirjoitti käsikirjoituksen myös kolmeen Loachin ohjaamaan kokoillan elokuvaan: Hidden Agenda, Raining Stones ja Land and Freedom. ==Teokset== * Hard Word (1966) * The Lump (1967) * The Big Flame (1969) * The Rank and File (1971) * Days of Hope (1975) * A Choice of Evils (1977) * Elävästä elämästä (The Spongers, 1978) * United Kingdom (1981) * Willy's Last Stand (1982) * Perdition (1987) * Hidden Agenda (1990) * Raining Stones (1993) * Maa ja vapaus (Land and Freedom, 1995) == Lähteet == * === Viiteet === ==Aiheesta muualla== * * Luokka:Englantilaiset näytelmäkirjailijat Luokka:Vuonna 1926 syntyneet Luokka:Vuonna 1999 kuolleet
Boris Jegorov

Boris Borisovitš Jegorov (; 27. marraskuuta 1937 Moskova – 12. syyskuuta 1994 Moskova) oli neuvostoliittolainen kosmonautti ja ensimmäinen avaruudessa ollut lääkäri. Jegorovin isä oli ollut sydänkirurgi ja äiti silmälääkäri. Jegorov itse valmistui lääkäriksi vuonna 1961. Opintojensa aikana hän tutustui Juri Gagariniin. Jegorov lensi Voshod 1 -avaruusaluksella vuonna 1964 yhdessä kahden muun kosmonautin kanssa. Jegorov väitteli lääketieteestä ja erikoistui tasapainoaistiin. Hän oli kolmasti naimisissa ja sai kolme lasta. Hän kuoli vuonna 1994 sydänkohtaukseen. Luokka:Neuvostoliittolaiset avaruuslentäjät Luokka:Vuonna 1937 syntyneet Luokka:Vuonna 1994 kuolleet
Telinevoimistelun maailmanmestaruuskilpailut

Telinevoimistelun maailmanmestaruuskilpailut on vuosittain – olympiavuosia lukuun ottamatta – järjestettävä kilpailu, jossa ratkotaan telinevoimistelun miesten sekä naisten yksittäisten telineiden, moniotteluiden ja joukkuekilpailujen maailmanmestaruudet. Ensimmäiset telinevoimistelun MM- kilpailut järjestettiin vuonna 1903. Naiset kilpailivat ensimmäisen kerran MM- tasolla vuonna 1934. == MM-kilpailut == Vuosi Kisat Paikkakunta 1903 I Antwerpen 1905 II Bordeaux 1907 III Praha 1909 IV Luxemburg 1911 V Torino 1913 VI Pariisi 1915 Ei pidetty ensimmäisen maailmansodan vuoksi 1917 1919 1922 VII Ljubljana 1926 VIII Lyon 1930 IX Luxemburg 1934 X Budapest 1938 XI Praha 1942 Ei pidetty toisen maailmansodan vuoksi 1946 1950 XII Basel 1954 XIII Rooma 1958 XIV Moskova 1962 XV Praha 1966 XVI Dortmund 1970 XVII Ljubljana 1974 XVIII Varna 1978 XIX Strasbourg 1979 XX Fort Worth 1981 XXI Moskova 1983 XXII Budapest 1985 XXIII Montréal 1987 XXIV Rotterdam 1989 XXV Stuttgart 1991 XXVI Indianapolis 1992 XXVII Pariisi 1993 XXVIII Birmingham 1994 XXIX Brisbane 1994 XXX Dortmund 1995 XXXI Sabae 1996 XXXII San Juan 1997 XXXIII Lausanne 1999 XXXIV Tianjin 2001 XXXV Gent 2002 XXXVI Debrecen 2003 XXXVII Anaheim 2005 XXXVIII Melbourne 2006 XXXIX Århus 2007 XL Stuttgart 2009 XLI Lontoo 2010 XLII Rotterdam 2011 XLIII Tokio 2013 XLIV Antwerpen 2014 XLV Nanning 2015 XLVI Glasgow 2017 XLVII Montreal 2018 XLVIII Doha 2019 XLIX Stuttgart 2021 L Kita- Kyūshū == Katso myös == * Telinevoimistelun Euroopan-mestaruuskilpailut == Lähteet == * MM-kilpailut FIG:n sivustolla *
Backfisch

Backfisch on varsinkin Pohjois-Saksassa nautittava kalaruoka. Raaka-aineena käytetään paikallisia kaloja, jotka on leivitettyjä (paniert, gebacken). Suosituin lienee nauttia ruoka salaatin kera. Luokka:Saksalainen keittiö Luokka:Kalaruoat
Juho Sjöros

Juho Sjöros (17. lokakuuta 1856 Rauman maalaiskunta – 16. syyskuuta 1890 Rauma) oli suomalainen kansanrunouden kerääjä, ylioppilaspoliitikko ja fennomaani. Sjörosin vanhemmat olivat talollinen Gustaf Sjöros ja Maria Äyhö. Hän kävi Helsingin alkeisopistoa ja pääsi ylioppilaaksi 1879 sekä valmistui filosofian kandidaatiksi 1886. Opiskellessaan Helsingin yliopistossa Sjöros liittyi fennomaaneihin ja osallistui aktiivisesti ylioppilaskunnan toimintaan. Sjöros kokosi opettajana toimiessaan kansanrunoutta ja tutki paikallishistoriaa. Sjöros oli myös Kotikielen seuran aktiivinen ja arvostettu jäsen. ==Teoksia== * * ==Lähteet== Luokka:Suomalaiset historioitsijat Luokka:Vuonna 1856 syntyneet Luokka:Vuonna 1890 kuolleet Luokka:Suomalaiset kirjailijat
Kosmos 110

Kosmos 110 oli 22. helmikuuta 1966 Baikonurista Voshod-kantoraketilla laukaistu satelliittihttp://nssdc.gsfc.nasa.gov/database/MasterCatalog?sc=1966-015A . Viitattu 29.7.2014. Bion-satelliittisarjan (eli Biokosmos) sarjan Kosmos 110 oli Neuvostoliiton ensimmäinen biologisia kokeita varten suunniteltu satelliitti (biosatelliitti). Kapselissa lensi kaksi koiraa, Veterok ja Ugolyok, sekä tieteellisiä instrumentteja. 22 päivän lennon jälkeen koirat laskeutuivat turvallisesti Maahan. Satelliitin massa oli 5 700 kg. ==Lähteet== Luokka:Satelliitit Luokka:Voshod-ohjelma Luokka:Vuoden 1966 avaruustoiminta
Ohimo

Ohimo on pään osa, joka sijaitsee silmien takana. Ohimon alapuolella sijaitseva luu on nimeltään ohimoluu, jota kutsutaan myös silmäkulmaksi. Luokka:Pää
Labello

Labello on huulirasvapuikko, jota valmistaa Beiersdorf Saksassa ja Itävallassa. Labelloa myydään myös muualla Euroopassa kuin Saksassa, Suomi mukaan lukien. Labello huulirasvapuikkoa on valmistettu vuodesta 1909 lähtien. Tätä ennen huulirasva oli ollut tarjolla erinäisinä salvoina tai paperiin pakattuna. Alkuun huulirasvapuikko oli pakattu tina- ja myöhemmin alumiiniputkiloon. Vuonna 1953 yritys esitteli muovisen putkilon. Vuonna 1973 julkaistiin nykyinen "klassinen" sininen Labello. == Lähteet == == Aiheesta muualla == *Tuotteen kotisivut Luokka:Kosmetiikkamerkit Luokka:Beiersdorfin tuotemerkit
Vehmalaisten kappeli

Vehmalaisten kappeli oli Mynämäen seurakunnan kappeliseurakunnan pyhättö. Vehmalaisiin perustettiin saarnahuone vuonna 1738 ja siitä tuli kappeli vuonna 1771. Vehmalaisten kappeli lakkautettiin vuonna 1860 ja liitettiin Karjalan kappeliin. Samalla Karjalan ja Vehmalaisten vanhat kirkkorakennukset purettiin ja niiden tilalle Karppisten kylään rakennettiin nykyinen Karjalan kirkkorakennus, johon käytettiin myös purettujen kirkkojen kelvolliset osat. Vehmalaisten kirkkotarha on kuitenkin edelleen seurakunnan hallinnassa Sitä ympäröi vuonna 1811 rakennettu kiviaita.http://arkeonyt.mbnet.fi/arkeonyt/arkeonyt.pdf == Lähteet == ==Aiheesta muualla== * Mikko Laihonen: Karjalan kappelin vaiheita Luokka:Mynämäen kirkkorakennukset Luokka:Suomen puukirkot Luokka:Suomen entiset kirkkorakennukset
Kuvataidekoulu

Kuvataidekoulu voi tarkoittaa: *Lasten ja nuorten kuvataidekoulua *Taidekoulua
Idänsinililja

Idänsinililja eli siperiansinililja (Scilla siberica) on monivuotinen, hyönteispölytteinen sipulikasvi parsakasvien (Asparagaceae) heimossa, joka on aiemmin luokiteltu kuuluvaksi vaihtelevasti liljakasvien (Liliaceae) tai hyasinttikasvien (Hyacinthaceae) heimoon. Se on pieni sinikukkainen kasvi, joka kukkii aikaisin keväällä ja leviää helposti laajoiksi matoiksi puistoissa ja puutarhoissa. Kasvi on kotoisin Aasiasta mutta sitä on levitetty Eurooppaan ja Pohjois-Amerikkaan. == Ulkonäkö ja koko == Idänsinililjan sipulit ovat soikeat ja pienikokoiset (1,5–2 cm), ja niiden kuori on väriltään sinipunainen tai tummanruskea. Kasvilla on yhdestä neljään 10–20 cm korkeaa, pystyä kukkavanaa ja kahdesta viiteen tasasoukan suikeaa tai pitkulaista, ehytlaitaista tyvilehteä (10–15 cm × 0,5–2 cm). Lehdet ovat nuorina toisiinsa kietoutuneet ja vielä keskenkasvuiset kukinnan alkaessa keskikeväällä.Blamey, s. 456 Etelä-Suomen puutarhoissa idänsinililja kukkii yleensä huhti- toukokuiden vaihteessa. Luontaisella levinneisyysalueellaan Itä-Euroopassa ja Venäjällä sen kukinta aikaa on tyypillisesti huhtikuu. Harsussa kukinnossa on kahdesta viiteen kukkaa, joissa on 1–2 mm mittaiset suojuslehdet ja 8–12 mm pitkä, nuokkuva kukkaperä. Kehä on kellomainen (12–16 mm × 4–6 mm) ja väriltään kirkkaan- tai tummansininen, joillakin lajikkeilla myös valkea. Siemenkota on halkaisijaltaan 4–6 mm, ja vaaleanruskeissa, pallonmuotoisissa siemenissä (2–3 mm) on pitkä valkoinen lisäke. Idänsinililja leviää helposti paitsi siementämällä myös kasvattamalla sivusipuleita. == Levinneisyys == Idänsinililja esiintyy luonnonvaraisena Länsi-Aasiassa (Luoteis-Iran, Pohjois- Irak ja Turkki), Kaukasiassa ja Itä-Euroopassa (Valko-Venäjä, Lounais-Venäjä ja Ukraina). Lisäksi se on kotiutunut Keski-Eurooppaan ja levinnyt ihmisen mukana Pohjois-Amerikkaan. Suomessa idänsinililja on tavallinen koristekasvi puistoissa ja puutarhoissa, joista se on karannut paikoitellen myös luontoon. == Elinympäristö == Idänsinililja on pieni ja kestävä kevätkasvi, joka viihtyy lehdoissa, pensaikoissa ja vuorten alarinteillä kasvavissa metsissä. == Myrkyllisyys == Idänsinililja voi ärsyttää herkkää ihoa ja aiheuttaa sisäisesti nautittuna myrkytysoireita, kuten kipua suussa tai vatsassa, kouristuksia, ripulia ja pulssin epäsäännöllisyyttä. Koko kasvi – sipulit ja kukat mukaan lukien – sisältää sydänaktiivisia glykosideja, jotka vaikuttavat samaan tapaan kuin digitalis. kuva:Scilla siberica alba bulbs.jpg|Sipuleita. kuva:Park Klepacza Lodz.jpg|Puistoistutuksia. kuva:S. sibericaAlba.JPG|Alba- lajike. == Lähteet == * === Viitteet === == Aiheesta muualla == * Suomen Lajitietokeskus: Idänsinililja (Othocallis siberica) * LuontoPortti: Idänsinililja (Scilla siberica) * Luopioisten kasvisto: Idänsinililja (Scilla siberica) * Puutarha.net: Idänsinililja Scilla siberica * Den virtuella floran: Idänsinililja (Scilla siberica) * United States Department of Agriculture (USDA): Scilla siberica Luokka:Kevättähdet Luokka:Myrkylliset kasvit
Timo Toikka (näyttelijä)

Timo Toikka (8. marraskuuta 1959 Somero – 3. joulukuuta 2002 Helsinki) oli suomalainen näyttelijä. Toikka valmistui näyttämötaiteen kandidaatiksi vuonna 1983 Teatterikorkeakoulusta. Hän esiintyi merkittävissä rooleissa muiden muassa elokuvassa Sadetanssi (1983), Intimiteatterin näytelmissä Hellekesä (1985) ja Kamelianainen (1985) sekä Timon roolissa kuunnelmasarjassa Seitsemän veljestä. Kesäkuussa 1985 Timo Toikka loukkaantui vakavasti auto- onnettomuudessa ja vammautui pysyvästi. Hän teki seuraavina vuosina vierailuja teattereihin mutta joutui lopulta luopumaan näyttelijäntyöstä. Viimeisen esiintymisensä hän teki televisiosarjassa Kotikatu vuonna 2002. ==Filmografia== * Dobrodruzstvi namornika Sindibada (Sinbad Merenkulkija) (1974) (kertoja) * Matkalla (1980) (Kale) * Aikalisä (1981) (Oopee) * Sadetanssi (1983) (Timppa) * Peltiaurinko (1984) * Kaunotar ja Kulkuri 1955 (1984) (ääninäyttelijä) * Kuningas lähtee Ranskaan (1986) (englantilainen ritari) * Oliver ja kumppanit (1988) (Desoto) * Ariel (1988) * The Forests (Metsien tulevaisuus) (1989) (selostaja) * 1943 Elokuu (1989) (vänrikki, kartanon poika) * Kärlekens hus (1990) (autonkuljettaja) * Lentsu (1990) (poliisi) * Punainen huone (1991) (Kalervo Keskinen) * Tuhlaajapoika (1992) (optikko) ==Teatterirooleja== * Kamelianainen (1985) * Hellekesä (1985) ==Lähteet== ==Aiheesta muualla== * * Luokka:Suomalaiset näyttelijät Luokka:Vuonna 1959 syntyneet Luokka:Vuonna 2002 kuolleet
Eero Lehtinen (koripalloilija)

Eero Lehtinen (s. 22. syyskuuta 1985 Helsinki) on suomalainen koripalloilija. Hän on pelannut urallaan 13 nuorten maaottelua. == Ura == Lehtinen on Torpan Poikien kasvatti, mutta hän debytoi miesten sarjoissa kaudella 2003–2004 Rekolan Urheilijoissa, joka pelasi I-divisioonassa. Hän pelasi joukkueessa myös seuraavan kauden, jolloin hän teki 15,5 pistettä ottelua kohden. Kauden päätteeksi Lehtinen siirtyi Korisliigassa pelanneeseen Pussihukkiin, jossa hän pelasi pääsarjassa vuosina 2005–2007 sekä I-divisioonaa kaudella 2007–2008. Hän palasi pääsarjatasolle kaudella 2008–2009 tehtyään pelaajasopimuksen kasvattajaseuransa Torpan Poikien kanssa. Seuran paidassa Lehtinen saavutti SM-hopeaa kaudella 2009–2010 sekä SM-pronssia kaudella 2011–2012. Pronssiin päättyneen kauden jälkeen hän siirtyi Salon Vilppaaseen, jossa hän pelasi pisteiden valossa siihenastisen uransa parhaat kaudet. Lehtinen teki kaudella 2012–2013 ensimmäistä kertaa urallaan kymmenen pistettä ottelua kohden. Kahden Vilppaassa vietetyn kauden jälkeen Lehtinen teki sopimuksen pääsarjaan nousseen Helsinki Seagullsin kanssa. Kaudella 2016–2017 Lehtinen edustaa I-divisioona A:ssa pelaavaa Tampereen Pyrintö II:sta. == Saavutukset == * SM- hopeaa 2010 ** SM-pronssia 2012 * Suomen cupin hopeaa 2008 ja 2010 == Lähteet == * Eero Lehtinen Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1985 syntyneet Luokka:Elävät henkilöt
Imatran taidekoulu

Imatran taidekoulu (tunnettiin myös nimillä Imatran taideoppilaitos ja Imatran kuvataideoppilaitos) oli suomalainen ammattikorkeakoulutasoinen kuvataiteilijoita kouluttava oppilaitos. Imatran taidekoulu jatkoi vuonna 1952 perustetun Imatran taideyhdistyksen piirustuskoulun seuraajana. Koulun erikoisuutena oli kansainvälinen yhteistyö Venäjän kanssa. Pietarin taideakatemian professorit toimivat anatomiapiirustuksen ja muotokuvamaalauksen opettajina sekä yhteistyötä oli myös venäläisten nykytaiteilijoiden kanssa. Koulu toimi viimeksi Saimaan ammattikorkeakoulun kuvataiteen koulutusohjelmana. Sitä ennen se oli muun muassa Pohjois-Karjalan ammattikorkeakoulun alaisuudessa. Koulutus Imatralla päättyi kun Saimaan ja Lahden ammattikorkeakoulut yhdistyivät LAB-ammattikorkeakouluksi 1.1.2020. Imatran taidekoulu toimi loppuaikoina Siitolan kartanossaSirkka Haverinen: Taideopiskelijat jättävät Imatran – uudet tilat ovat ilmapiiriltään erilaiset kuin ennen. YLE 16.5.2019. Viitattu 5.6.2023.] Imatran taidekoulussa opiskeli muun muassa Anni Rapinoja. == Lähteet == Luokka:Entiset suomalaiset kuvataideoppilaitokset
Archibald Vivian Hill

Archibald Vivian Hill CH CBE FRS (26. syyskuuta 1886 Englanti – 3. kesäkuuta 1977 Englanti) oli brittiläinen fysiologi ja biofyysikko. Hän tutki erityisesti lihasten lämmöntuottoa. Hill havaitsi, että lämpö syntyi hermoimpulssien kulusta lihaksissa. Saksalainen Otto Fritz Meyerhof, jonka kanssa Hill työskenteli ensimmäisen maailmansodan jälkeen, oli samoihin aikoihin löytänyt yhteyden lihasten kuluttaman hapen ja niiden tuottaman maitohapon välillä. Hill ja Meyerhof saivat löydöistään Nobelin lääketieteen palkinnon vuonna 1922. Archibald Hillillä suuri vaikutus biofysiikan alan syntymiseen ja kasvuun. == Lähteet == Luokka:Brittiläiset biofyysikot Luokka:Nobelin fysiologian tai lääketieteen palkinnon saajat Luokka:Copley- mitalin saajat Luokka:Vuonna 1886 syntyneet Luokka:Vuonna 1977 kuolleet
Tero Laitinen

Tero Laitinen (s. 23. huhtikuuta 1987 Helsinki) on suomalainen koripalloilija, joka pelaa ison laitahyökkääjän sekä sentterin pelipaikoilla. Hän aloitti pääsarjauransa Korisliigan kaudella 2005–2006 kasvattajaseurassaan Torpan Pojissa. Vuosina 2007–2009 hän pelasi Kouvolan Kouvoissa, minkä jälkeen palasi Torpan Poikiin. Vuonna 2011 hän siirtyi I-divisioonassa pelanneeseen Tapiolan Honkaan ja oli nostamassa joukkuetta Korisliigaan keväällä 2013. Laitinen on pelannut kymmeniä nuorten maaotteluita. == Lähteet == Luokka:Suomalaiset koripalloilijat Luokka:Vuonna 1987 syntyneet Luokka:Elävät henkilöt
Pasi Pekkola

Pasi Pekkola (s. 15. syyskuuta 1981) on suomalainen kirjailija ja aktiiviuransa lopettanut ammattikoripalloilija. Ennen kirjailijanuralle lähtöä hän on työskennellyt vuosia ulkomailla, valmistunut valtiotieteiden maisteriksi ja ollut niin toimittaja kuin ammattiurheilijakin. Nykyään Pekkola asuu perheineen Lahdessa, josta on myös kotoisin. Vuonna 2013 elokuussa Pekkola julkaisi Otavalla esikoisteoksensa Unelmansieppaaja. Unelmansieppaaja sai hyvän vastaanoton kriitikoilta ja teos valittiin vuoden 2013 Helsingin Sanomien kirjallisuuspalkintoehdokkaaksi. http://www.hs.fi/kulttuuri/a1305738398689http://www.hs.fi/kulttuuri/a1382678894097http://www.hs.fi/kulttuuri/a1378276793214 Elokuussa 2015 Pekkolalta ilmestyi hänen toinen teoksensa Lohikäärmeen värit. Teos kertoo Kiinan armottomasta lähihistoriasta ja avaa lukijalle kahden sukupolven tarinoiden kautta niin kulttuurivallankumouksen aikaiset kauheudet kuin nykyajan hurjan nousukauden. Manner-Kiinassa romaania ei todennäköisesti tulla julkaisemaan sen aihepiirin vuoksi. Lohikäärmeen värit oli ehdolla Nuori Aleksis ja Aukusti -kulttuuripalkinnon saajaksi. Pekkolan kolmas romaani Huomenna kevät palaa (2018) kertoo Suomen vuoden 1918 tapahtumista lapsen näkökulmasta. Hänen neljäs romaaninsa Kaikki isäni naiset ilmestyi elokuussa 2020. Romaani on perhetarina, joka pureutuu miesten ja naisten roolien muutoksiin sekä tasa-arvokeskusteluun Pekkola lopetti koripallouransa kauden 2010–2011 jälkeen ja siirtyi työelämään, missä hän toimi suomalaisen ympäristö- ja energiateknologiakonserni Oilonin Kiinan tytäryhtiön toimitusjohtajana. Pekkola on 194 cm pitkä ja hän oli pelipaikaltaan pieni laitahyökkääjä. Hän edusti urallaan Korisliigassa Namika Lahtea, Team Componentaa ja Porvoon Tarmoa. Hän voitti Namika Lahdessa SM-kultaa kausilla 1999–2000 ja 2008–2009 sekä SM-pronssia kaudella 2000–2001. Pasi Pekkola basket.fi Suomen Koripalloliitto. Viitattu 13.6.2013 Pekkolan pikkuveljet Sami ja Ville ovat myös pääsarjatason koripalloilijoita. Pekkoloiden veljessarja on historian ainoa pääsarjaottelussa (huhtikuu 2009 vs Kataja) samassa joukkueessa sekä yhtä aikaa kentällä ollut että samassa ottelussa pisteitä tehnyt veljeskolmikko.http://www.basket.fi/uutiset/kaikki_uutiset/?x122462=27985197 == Lähteet == Luokka:Suomalaiset koripalloilijat Luokka:Suomalaiset kirjailijat Luokka:Vuonna 1981 syntyneet Luokka:Elävät henkilöt
Chuck Strahl

Charles ”Chuck” Strahl (25. helmikuuta 1957 – 13. elokuuta 2024) oli kanadalainen konservatiivipuolueen poliitikko. Hän istui maansa edustajainhuoneessa vuodesta 1993 ja toimi maatalousministerinä vuosina 2006–2007. Vuodesta 2007 hän oli intiaaniasiain ja pohjoisen kehityksen ministerinä. Hän kärsi vuodesta 2005 keuhkosyövästä, joka saattoi liittyä nuorempana työssä koettuun altistumiseen asbestille.MP Chuck Strahl diagnosed with lung cancer Strahl oli naimisissa, ja hän sai neljä lasta. Hän kuului evankeliseen Christian and Missionary Allianceen. == Lähteet == Luokka:Kanadan konservatiivipuolueen poliitikot Luokka:Kanadan edustajainhuoneen jäsenet Luokka:Kanadan ministerit Luokka:Maatalousministerit Luokka:Vuonna 1957 syntyneet Luokka:Vuonna 2024 kuolleet
Delawarejoki

Delawarejoki on Atlanttiin laskeva noin 580 kilometrin pituinen joki Pohjois- Amerikassa. Se saa alkunsa New Yorkin osavaltiossa ja laskee Delawarenlahteen New Jerseyn ja Delawaren rajalla. Suurimman osan juoksuaan se muodostaa Pennsylvanian itärajan New Yorkia ja New Jerseytä vastaan. Delawarejoen alkulähteet ovat Catskillvuorilla, ja sen kaksi latvahaaraa kohtaavat Hancockissa. Delawarejoki on valtamerilaivoille kulkukelpoinen aina Philadelphiaan asti, ja sen alajuoksulta on niille sopiva kanavayhteys Susquehannajoen kautta Chesapeakenlahdelle. ==Katso myös== * Uusi Ruotsi ==Lähteet== * * Delaware (river) encarta.msn.com Luokka:Yhdysvaltain joet Luokka:New Yorkin joet Luokka:Pennsylvanian maantiede Luokka:Delawaren maantiede Luokka:New Jerseyn maantiede *
Kenechi Udeze

Kenechi Nduka Udeze (s. 5. maaliskuuta 1983 Los Angeles, Kalifornia) on yhdysvaltalainen amerikkalaisen jalkapallon pelaaja. Hän oli ulompana puolustuksen linjamiehenä () NFL-seura Minnesota Vikingsissä vuosina 2004–2008. Yliopistotasolla hän pelasi Etelä-Kaliforniassa. Helmikuussa 2008 Udezella todettiin akuutti lymfoblastinen leukemia.Brotherly love helping Udeze in fight against leukemia Hänelle tehtiin luuydinsiirto.Udeze’s Recovery From a Bone Marrow Transplant Going Well Hän on joutunut lopettamaan uransa hoitojen sivuvaikutusten takia.http://sports.espn.go.com/nfl/news/story?id=4366321 == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1983 syntyneet Luokka:Elävät henkilöt
Kathryn Joosten

Kathryn Joosten (20. joulukuuta 1939 Eustis, Florida – 2. kesäkuuta 2012 Westlake Village, Kalifornia) oli yhdysvaltalainen näyttelijä. Hän toimi psykiatrisena hoitajana ennen kuin aloitti näyttelijänuransa 1980-luvulla. Vuosina 1999–2001 hän esiintyi Mrs. Landinghamin roolissa televisiosarjassa West Wing. Vuosina 2005 ja 2008 hän sai Emmy-palkinnot esiintymisistään komediasarjassa Täydelliset naiset. Hän oli sarjassa toistuva vierailija. Joosten vieraili myös monessa muussa televisiosarjassa, kuten Kovan onnen kundi, Siskoni on noita ja Dharma ja Greg. Joosten tupakoi runsaasti, kunnes sai keuhkosyöpädiagnoosin vuonna 2001. Hän sairastui jälleen vuonna 2009. Joosten kuoli keuhkosyöpään 2. kesäkuuta 2012 72-vuotiaana. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1939 syntyneet Luokka:Vuonna 2012 kuolleet
Adam Creighton

Adam Creighton (s. 2. kesäkuuta 1965 Burlington, Ontario, Kanada) on uransa lopettanut kanadalainen jääkiekkoilija, pelipaikaltaan keskushyökkääjä. Buffalo Sabres varasi Creightonin vuoden 1983 NHL:n varaustilaisuudessa ensimmäisellä kierroksella varausvuorolla 11. Creighton pelasi NHL:ssä 708 runkosarjaottelua tehopistein 187+216=403 seuroinaan Buffalo Sabres, Chicago Blackhawks, New York Islanders, Tampa Bay Lightning ja St. Louis Blues. Juniorina Creighton voitti Memorial Cupin kaudella 1983-1984 pelatessaan Ottawa 67'sissa. Aktiivisen peliuransa jälkeen Creighton on toiminut kykyjenetsijänä Boston Bruinsille. == Tilastot == --- Runkosarja --- --- Pudotuspelit --- Kausi Joukkue Sarja O M S Pts RM O M S Pts RM -------------------------------------------------------------------------------------- 1981-82 Ottawa 67's OHL 60 15 27 42 73 17 7 1 8 40 1982-83 Ottawa 67's OHL 68 44 46 90 88 9 0 2 2 12 1983-84 Ottawa 67's OHL 56 42 49 91 79 13 16 11 27 28 1983-84 Buffalo Sabres NHL 7 2 2 4 4 -- -- -- -- -- 1984-85 Ottawa 67's OHL 10 4 14 18 23 5 6 2 8 11 1984-85 Rochester Americans AHL 6 5 3 8 2 5 2 1 3 20 1984-85 Buffalo Sabres NHL 30 2 8 10 33 -- -- -- -- -- 1985-86 Rochester Americans AHL 32 17 21 38 27 -- -- -- -- -- 1985-86 Buffalo Sabres NHL 19 1 1 2 2 -- -- -- -- -- 1986-87 Buffalo Sabres NHL 56 18 22 40 26 -- -- -- -- -- 1987-88 Buffalo Sabres NHL 36 10 17 27 87 -- -- -- -- -- 1988-89 Buffalo Sabres NHL 24 7 10 17 44 -- -- -- -- -- 1988-89 Chicago Blackhawks NHL 43 15 14 29 92 15 5 6 11 44 1989-90 Chicago Blackhawks NHL 80 34 36 70 224 20 3 6 9 59 1990-91 Chicago Blackhawks NHL 72 22 29 51 135 6 0 1 1 10 1991-92 Chicago Blackhawks NHL 11 6 6 12 16 -- -- -- -- -- 1991-92 New York Islanders NHL 66 15 9 24 102 -- -- -- -- -- 1992-93 Tampa Bay Lightning NHL 83 19 20 39 110 -- -- -- -- -- 1993-94 Tampa Bay Lightning NHL 53 10 10 20 37 -- -- -- -- -- 1994-95 St. Louis Blues NHL 48 14 20 34 74 7 2 0 2 16 1995-96 St. Louis Blues NHL 61 11 10 21 78 13 1 1 2 8 1996-97 Indianapolis Ice IHL 6 1 7 8 11 -- -- -- -- -- 1996-97 Chicago Blackhawks NHL 19 1 2 3 13 -- -- -- -- -- 1997-98 Augsburger Panther DEL 22 10 9 19 45 1998-99 Augsburger Panther DEL 10 0 2 2 30 -------------------------------------------------------------------------------------- NHL yhteensä 708 187 216 403 1077 61 11 14 25 137 == Lähteet == Luokka:Kanadalaiset jääkiekkoilijat Luokka:Buffalo Sabresin varaamat pelaajat Luokka:Vuonna 1965 syntyneet Luokka:Elävät henkilöt
Matkailutie

thumb|Pohjanlahden rantatien matkailutien tunnus on majakka. Matkailutie on Tiehallinnon määritelmän mukaan suomalainen tie, jolla on sen yleiseen liikenteelliseen merkitykseen nähden poikkeuksellisen runsaasti matkailijoiden kannalta merkittäviä kohteita. Suomessa viralliset matkailutiet on merkitty yhtenäisillä, ruskeapohjaisilla kilvillä, joissa on teiden nimet ja matkailutien omat tunnukset. Matkailuteiden varsilta löytyy majoitusta, kulttuuria, ruokapaikkoja ja hienoja maisemia. Matkailutiet nimetään yleensä aiheen mukaan. Esimerkiksi Kuninkaantie on vanha postireitti ja Hämeen Härkätie keskiaikainen Turun linnan ja Hämeen linnan välinen reitti. Teillä on myös omat tunnukset, jotka esiintyvät muun muassa tienvarsiopasteissa. Kuninkaantien merkkinä on kruunu ja Hämeen Härkätiellä härän pää. == Matkailutiet == * Aurajoentie: Turusta Satakuntaan johtava historiallinen tie ja kulttuurimaisema. * Hämeen Härkätie: Turun linnan ja Hämeen linnan välinen reitti. * Kammista Skantziin: reitti jonka varrella on taidetta * Kuninkaantie: vanha postireitti Bergenistä Oslon, Tukholman, Maarianhaminan, Turun ja Viipurin kautta Pietariin * Pohjanlahden rantatie: historiallinen tie ja postireitti Pohjanlahden ympäri * Revontultentie: Tornion, Kilpisjärven ja Tromssan välinen tie. * Saariston rengastie: Saaristomeren kiertävä rengastie yhteysaluksineen * Sininentie: Suomen halki vesireittien rantoja pitkin kulkeva tie. * Taikayöntie: Urjalan ja Huittisten välinen kulttuurimaisema * Tervantie: Oulun ja Kajaanin välillä kulkenut vanha tervankuljetusreitti * Via Karelia: Suomen itärajaa kulkeva matkailutie, joka koostuu Runon ja Rajan tiestä sekä Karjalan kirkkotiestä * Vihreän kullan kulttuuritie: Etelä-Savossa oleva metsäaiheinen kulttuuritie == Lähteet == == Aiheesta muualla == * Väylävirasto, 9.10.2023, Mitä matkailutie tarkoittaa? * Väylävirasto: Matkailutiet kartalla * *
Frank Readick

Frank Readick (6. marraskuuta 1896 Seattle, Washington - 1965) oli yhdysvaltalainen näyttelijä, joka esiintyi pääasiassa radiossa. Readick esitti radiossa The Shadow'ta 1930-luvun alkupuolella.. Hänen seuraajansa The Shadow'n roolissa oli Orson Welles. Readick myös liittyi Wellesin Mercury Theatre -näyttelijäryhmään. Readickin harvoihin esiintymisiin valkokankaalla, kuului rooli Norman Fosterin elokuvassa Matka kauhuun, jossa esiintyi myös suuri osa muusta Mercury Theatre -seurueesta. ==Lähteet== ==Aiheesta muualla== * Anthony Tollin: Stalking the Silver Screen Shadow Luokka:Yhdysvaltalaiset radionäyttelijät Luokka:Vuonna 1896 syntyneet Luokka:Vuonna 1965 kuolleet
Dean Prentice

Dean Sutherland Prentice (5. lokakuuta 1932 Schumacher, Ontario – 2. marraskuuta 2019 Cambridge, Ontario) oli kanadalainen jääkiekkoilija, pelipaikaltaan vasen laitahyökkääjä. Prentice pelasi NHL:ssä 22 kautta vuosina 1952–1974 edustaen tänä aikana New York Rangersia, Boston Bruinsia, Detroit Red Wingsia, Pittsburgh Penguinsia sekä Minnesota North Starsia. Prentice pelasi NHL:n runkosarjassa 1378 ottelua joissa teki tehopisteet 391+469=860 ja sai 484 jäähyminuuttia. Deanin veli Eric Prentice pelasi kaudella 1943–1944 5 ottelua Toronto Maple Leafsissa. Eric on Maple Leafsin historian nuorin pelaaja. == Tilastot == 1951–52 Guelph Biltmores OHA 51 48 27 75 0 — — — — — 1952–53 Guelph Biltmores OHA 5 1 1 2 0 — — — — — 1952–53 New York Rangers NHL 55 6 3 9 20 — — — — — 1953–54 New York Rangers NHL 52 4 13 17 18 — — — — — 1954–55 New York Rangers NHL 70 16 15 31 20 — — — — — 1955–56 New York Rangers NHL 70 24 18 42 44 5 1 0 1 2 1956–57 New York Rangers NHL 69 19 23 42 38 5 0 2 2 4 1957–58 New York Rangers NHL 38 13 9 22 14 6 1 3 4 4 1958–59 New York Rangers NHL 70 17 33 50 11 — — — — — 1959–60 New York Rangers NHL 70 32 34 66 43 — — — — — 1960–61 New York Rangers NHL 56 20 25 45 17 — — — — — 1961–62 New York Rangers NHL 68 22 38 60 20 3 0 2 2 0 1962–63 New York Rangers NHL 49 13 25 38 18 — — — — — 1962–63 Boston Bruins NHL 19 6 9 15 4 — — — — — 1963–64 Boston Bruins NHL 70 23 16 39 37 — — — — — 1964–65 Boston Bruins NHL 31 14 9 23 12 — — — — — 1965–66 Boston Bruins NHL 50 7 22 29 10 — — — — — 1965–66 Detroit Red Wings NHL 19 6 9 15 8 12 5 5 10 4 1966–67 Detroit Red Wings NHL 68 23 22 45 18 — — — — — 1967–68 Detroit Red Wings NHL 69 17 38 55 42 — — — — — 1968–69 Detroit Red Wings NHL 74 14 20 34 18 — — — — — 1969–70 Pittsburgh Penguins NHL 75 26 25 51 14 10 2 5 7 8 1970–71 Pittsburgh Penguins NHL 69 21 17 38 18 — — — — — 1971–72 Minnesota North Stars NHL 71 20 27 47 14 7 3 0 3 0 1972–73 Minnesota North Stars NHL 73 26 16 42 22 6 1 0 1 16 1973–74 Minnesota North Stars NHL 24 2 3 5 4 — — — — — 1976–77 Traverse City Bays USHL 28 5 22 27 20 — — — — — NHL yhteensä 1378 391 469 860 484 54 13 17 30 38 == Lähteet == * * ===Viitteet=== Luokka:Kanadalaiset jääkiekkoilijat Luokka:Vuonna 1932 syntyneet Luokka:Vuonna 2019 kuolleet
Via Karelia

Via Karelia on Suomen itärajaa kulkeva matkailutie. Via Karelia koostuu kahdesta osasta: Runon ja Rajan tiestä sekä Karjalan kirkkotiestä. == Runon ja Rajan tie == Runon ja Rajan tie on 1 080 kilometrin pituinen ja se on vuonna 1966 perustettu ja täten Suomen vanhin matkailutie. Se kulkee Suomen itärajaa pitkin Suomenlahdelta Lappiin. Etelässä reitin varrella on järviä ja pieniä kaupunkeja, pohjoisemmaksi mentäessä näkymät muuttuvat metsäisiksi ja vaaraisemmaksi. Ilomantsin kunnan alueella tie kulkee Venäjän ja Suomen rajaa. Saavuttaessa Kainuuseen, maiseman valtaavat korpimaisemat ja suuret joet, kunnes lopulta Lappiin tultaessa tunturit. Tie on merkitty ruskeapohjaisilla matkailutien viitoilla ja RR-tunnuksilla. == Karjalan kirkkotie == Karjalan kirkkotie alkaa Heinävedeltä Etelä-Savosta ja päättyy Ilomantsiin Pohjois- Karjalaan. Tie on ortodoksinen kulttuurimatkailu- ja pyhiinvaellusreitti. Sen varrella on 1700- ja 1800-luvuilta peräisin olevia puukirkkoja ja tsasounia. == Lähteet == == Aiheesta muualla == * Via Karelian kotisivut Luokka:Suomen matkailutiet
New Jersey Army National Guard

New Jersey Army National Guard on runsaasta 9 000 kaartilaisesta koostuva Yhdysvaltain New Jerseyn osavaltion kansalliskaarti, jonka tehtävänä on vastata New Jerseyn sisäisestä turvallisuudesta. Kaarti on osallistunut terrorismin vastaiseen sotaan, ja sen joukkoja on ollut sijoitettuna Irakiin, Guantanamo Bayhin, Afganistaniin, Saksaan ja Egyptiin. Kaarti osallistui myös hurrikaani Katrinan tuhojen korjaamiseen. Kaartia hallinnoi New Jersey Department of Military and Veteran's Affairs. ==Aiheesta muualla== * New Jersey Army National Guardin internetsivut Luokka:New Jersey Luokka:Yhdysvaltain kansalliskaarti
Sikunaöljy

Sikuna- eli finkkeliöljy (ruots. finkelolja eng. fusel alcohol tai fusel oil) tarkoittaa käymisessä muodostuvia korkeampia alkoholeja (enemmän kuin kaksi hiiliatomia), joita esiintyy vaihtelevissa määrin siiderissä, simassa, oluessa, viinissä ja tisleissä kuten pontikassa. ==Koostumus ja maku== thumb|Siiderit sisältävät reilusti sikunaöljyjä tuomassa makua. Sikunaöljyn käsittämät yhdisteet ovat pääasiassa: *1-propanoli *2-propanoli *butanolit *1-pentanoli *furfuraali Liialliset pitoisuudet näitä jakeita saattavat aiheuttaa sivumakuja, joita toisinaan kuvaillaan sanoin ”mausteinen”, ”tulinen” tai ”liuotinmainen”. Joidenkin juomien, kuten viskin, siwuchan ja perinteisten alejen ja siiderien odotetaan sisältävän suhteellisen suuria pitoisuuksia sikunaöljyjä osana niiden makuprofiilia. Toisissa juomissa, kuten vodkassa ja lagereissa, sikunaöljyjen esiintyminen katsotaan virheeksi. Tutkimusten mukaan sikunaöljyt eivät aiheuta etanoliin verrattuna merkitsevästi enempää sivuvaikutuksia, kuten päänsärkyä, pahoinvointia tai oksentelua. ==Muodostuminen ja poistaminen== Sikunaöljyjä muodostuu käymisen tapahtuessa: * korkeammissa lämpötiloissa * happamammissa olosuhteissa * kun hiivan toimintaa rajoittaa matala typen määrä Tislauksen aikana sikunaöljyt tiivistyvät tislauksen loppuvaiheeseen. Niillä on öljymäinen koostumus, joka on tislauksen suorittajan havaittavissa, ja josta nimikin juontuu. Niin haluttaessa nämä raskaammat alkoholit voidaan miltei kokonaan erottaa refluksikolonnia käyttämällä. Sen sijaan kylmätislaus ei poista sikunaöljyjä. == Katso myös == *Sivutuote == Lähteet == Luokka:Alkoholit Luokka:Alkoholi
Hollantilainen ovi

Hollantilainen ovi on ovityyppi, joka on jaettu kahteen päällekkäiseen osaan siten, että alempi puolisko voi olla suljettuna ylemmän puoliskon ollessa auki. Alkuaan ovityyppiä alettiin käyttää maalaistaloissa estämään eläinten pääsy sisään ylemmän puoliskon ollessa auki päästämässä valoa ja raitista ilmaa sisään. Ovityypistä on kehitetty myös malleja, joissa molemmat puoliskot sulkeutuvat ja avautuvat yhdessä. Nimitystä käytetään myös GMC Safari ja Chevrolet Astro autojen takaovimallista, jossa on ylös käännettävä ikkuna ja sen alla kaksi sivulle avautuvaa ovenpuolikasta. Hollantilaisia ovia käytetään lisäksi toimistojen ovina, sillä se mahdollistaa oven ulkopuolella olevan henkilön näkemisen ja keskustelun hänen kanssaan ilman, että henkilö näkee työpöydällä olevia papereita ja tietokoneen näyttöä. Luokka:Täydentävät rakennusosat
Valtioservituutti

Valtioservituutti on joko kansainvälisoikeudellinen rasite, sopimukseen perustuva valtiollisen vallan rajoitus jollakin alueella tai valta käyttää jotain oikeutta toisen valtion alueella. Se on valtion itsenäisyyteen kuuluvan alueellisen määräysvallan rajoitus, joka ilmenee joko pakkona pidättäytyä valtiolle kuuluvien oikeuksien käytöstä tai pakkona sallia toisen valtion käyttää valtaoikeuksia kohteena olevassa valtiossa. Aktiivinen valtioservituutti oikeuttaa valtion käyttämään oikeuksia toisen valtion alueella ja passiivinen valtioservituutti rajoittaa valtion määräysvaltaa omalla alueellaan. Valtion ohella myös kansainvälinen järjestö voi olla valtioservituutin takaamien oikeuksien haltija.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Käytännön valtioservituutteja ovat esimerkiksi kauttakulkuoikeus, alueen linnoittamattomuus, passintarkastuksen suorittaminen toisen valtion raja- asemalla, sotilastukikohdan tai sataman luovutus toisen valtion hallintaan, alueen sotilaallinen neutraloiminen ja alueen käyttäminen kansainvälisen järjestön asemapaikaksi. Valtioservituutin alaisena on siten Yhdistyneiden kansakuntien päämaja New Yorkissa. Suomessa valtioservituutti on koskenut Ahvenanmaata, mikä ensi sijassa ilmenee linnoittamattomuutena. Valtioservituutteja ovat myös Porkkalan alueen vuokrasopimus 1940–1955 ja Saimaan kanavan vuokrasopimus vuodesta 1962. ==Lähteet== Luokka:Kansainvälinen oikeus
Mihail Bubennov

Mihail Semjonovitš Bubennov (, 21. marraskuuta (J: 8. marraskuuta) 1909 nykyisen Altain aluepiirin Novotšihan piirin Vtoroje Polomošnevon kylä – 3. lokakuuta 1983 Moskova) oli venäläinen neuvostokirjailija. Mihail Bubennov syntyi talonpoikaisperheeseen. Keskikoulun jälkeen hän työskenteli opettajana ja lehtimiehenä. Vuonna 1939 hänet hyväksyttiin Neuvostoliiton kirjailijaliiton ja vuonna 1951 NKP:n jäseneksi. Vuosina 1965–1975 hän oli Venäjän SFNT:n kirjailijaliiton hallituksen jäsen. Bubennov on tyypillinen Stalinin ajan kirjailijasukupolven edustaja. Pienoisromaanin Gremjaštši god (”Jyrisevä vuosi”, 1932) aiheena on maatalouden kollektivisointi, Bessmertije (”Kuolemattomuus”, 1940) kertoo Venäjän kansalaissodasta. Bubennovin pääteos on toisen maailmansodan aikaa kuvaava romaani ”Valkea koivu” (Belaja berjoza, 1947, 1952), jonka ensimmäinen osa sai Stalin-palkinnon vuonna 1948. Sen toinen osa on omistettu Stalinin ihannoinnille. Myöhemmin kirjailijaa arvosteltiin ristiriidattomuuden teorian noudattamisesta. Romaani ”Kotkien aro” (Orlinaja step, 1959) kuvaa ”nuorison sankarillista taistelua” uudismaiden raivaamiseksi. Romaanin Stremnina (”Vuolle”, 1971) aiheena on Siperian luonnon valjastaminen. Teos Zarnitsy krasnogo leta (”Punaisen kesän elosalamat”, 1977) kuvaa kirjailijan lapsuutta. ==Suomennettuja teoksia== * Valkea koivu: romaani. Suom. Olga Kukkonen. Petroskoi: Karjalais-suomalaisen SNT:n valtion kustannusliike, 1949. * Kotkien aro: romaani. Suom. Saimi Kuivala. Moskova: Vieraskielisen kirjallisuuden kustannusliike, 1961. ==Lähteet== ==Aiheesta muualla== * Entsiklopedija ”Krugosvet”: Mihail Bubennov * Kratkaja literaturnaja entsiklopedija: Mihail Bubennov Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1909 syntyneet Luokka:Vuonna 1983 kuolleet
Istituto Nazionale di Fisica Nucleare

Istituto Nazionale di Fisica Nucleare (INFN) () on Italian ydin-, hiukkas- ja astrofysiikan tutkimusta koordinoiva tutkimuslaitos. Sen perustivat 8. elokuuta 1951 Milanon, Torinon, Padovan ja Rooman Sapienza-yliopisto edistämään Enrico Fermin 1930-luvulla Roomassa aloittamaa ydinfysiikan tutkimusta. INFN tekee läheistä yhteistyötä CERNin, Fermilabin, Max Planck -instituutin ja muiden kansainvälisten tutkimuslaitosten kanssa. 1950-luvun jälkipuoliskolla Istituto Nazionale di Fisica Nucleare suunnitteli ja rakennutti ensimmäisen italialaisen hiukkaskiihdyttimen - Frascatin elektronisynkrotronin. 1960-luvun alkupuoliskolla Frascatissa rakennettiin Bruno Touschekin johdolla lisäksi maailman ensimmäinen elektroni- positronitörmäytin (ADA - Anello Di Accumulazione). Vuonna 1968 Frascatin kansallinen laboratorio otti käyttöön ADONE:n (suurempi ADA), joka oli ensimmäinen korkeaenergiahiukkastörmäytin. Sen säteen energia oli 1,5 GeV. Samoihin aikoihin INFN liittyi mukaan tutkimuksiin CERN:iin sijoitettavien, entistä tehokkaampien hiukkaskiihdyttimien rakentamiseksi. Viime vuosina INFN:llä on ollut merkittävä osa grid-laskennan kehityksessä. INFN:llä on yhteensä 19 osastoa () useimmissa suurissa italialaisyliopistoissa (esim. The Galileo Galilei Institute for Theoretical Physics (GGI), jota rahoittavat INFN ja Firenzen yliopisto), sekä neljä kansallislaboratoriota. INFN:llä on omaa henkilöstöä noin 2 000, mutta se on ensisijaisesti korkeaenergiafysiikan päärahoittajataho Italiassa. Tutkijat ovat usein samanaikaisesti yliopiston sekä INFN:n kirjoilla, ja saavat jälkimmäisestä kohdennettua tutkimusrahoitusta. INFN toimii ulkopuolisena rahoittajana noin 2 000 vanhemmalle ja 1 300 nuoremmalle tutkijalle. ==Laboratoriot== * LNGS (Laboratori Nazionali del Gran Sasso) * LNL (Laboratori Nazionale di Legnaro) * LNF (Laboratori Nazionali di Frascati) * LNS (Laboratori Nazionali del Sud, Catania) ==Osastojen sijainnit== *Bari, Bologna, Bologna - CNAF, Cagliari, Catania, Ferrara, Firenze, Genova, Lecce, Milano, Milano - Bicocca, Napoli, Padova, Pavia, Perugia, Pisa, Rooma - I, Rooma - II, Rooma - III, Torino, Trieste ==INFN:n johtajat== * 1954–1959 Gilberto Bernardini * 1960–1965 Edoardo Amaldi * 1966–1970 Giorgio Salvini * 1970–1975 Claudio Villi * 1976–1977 Alberto Gigli Berzolari * 1977–1983 Antonino Zichichi * 1983–1992 Nicola Cabibbo * 1993–1998 Luciano Maiani * 1998–2004 Enzo Iarocci * 2004–2011 Roberto Petronzio * 2011–2019 Fernando Ferroni * 2019– Antonio Zoccoli ==Katso myös== *Fysiikan tutkimus ==Lähteet== ==Aiheesta muualla== *INFN:n nettisivut Luokka:Tutkimuslaitokset Luokka:Italian tiede ja tekniikka
Julie & Julia

Julie & Julia on Nora Ephronin ohjaama yhdysvaltalainen kirjafilmatisointi vuodelta 2009. Yhdysvaltalainen Julie Powell päätti vuonna 2002 valmistaa Julia Childin Mastering the Art of French Cooking -kirjan kaikki 524 reseptiä vuoden aikana. Lopputuloksena syntyi kirja ja myöhemmin Julie & Julia -elokuva. == Näyttelijät == == Lähteet == == Aiheesta muualla == * * The Julie/Julia Project, Julie Powellin alkuperäinen blogi vuosilta 2002–2003 Luokka:Vuoden 2009 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Tositapahtumiin perustuvat elokuvat Luokka:Yhdysvaltalaiset draamakomediaelokuvat Luokka:Nora Ephronin ohjaamat elokuvat Luokka:Columbia Picturesin elokuvat Luokka:New Yorkissa tapahtuvat elokuvat Luokka:1950-luvulle sijoittuvat elokuvat
Elinkeino-oikeus

Elinkeino-oikeus on oikeudenala, jonka piiriin kuuluvat elinkeinonharjoittamista ja elinkeinon harjoittamisen oikeutta koskevat asiat. Joissakin maissa elinkeino-oikeus on elinkeinoasioita käsittelevä erityistuomioistuin. Subjektiivisena oikeutena elinkeino-oikeus tarkoittaa jokaiselle kansalaiselle kuuluvaa oikeutta harjoittaa elinkeinoa.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 97–105. Elinkeino-oikeus sijoittuu oikeudenalojen jaottelussa markkinaoikeuden alalohkoksi. Markkinaoikeuden muut osa-alueet ovat kilpailuoikeus eli kilpailunrajoitusoikeus, kilpailumenettelyoikeus, tuotepolitiikkaan ja tuoteturvallisuuteen liittyvä oikeus sekä kuluttajaoikeus eräiltä keskeisiltä osiltaan. Markkinaoikeus luo puitteet elinkeino- ja yritystoiminnalle. Laajasti ymmärrettyy elinkeino-oikeuteen kuuluvat elinkeinojen harjoittamista, julkista yritystoimintaa, maassa olevia ulkomaisia elinkeinonharjoittajia, talouspolitiikkaa, ulkomaankauppaa, valuuttamääräyksiä ja yritystoiminnan valvontaa säätelevät normit ja oikeuskäytäntö. Elinkeino-oikeuden pyrkimyksenä on ohjata elinkeinotoimintaa oikeana ja tarkoituksenmukaisena pidettyyn päämäärään. Sitä varten säädetty lainsäädäntö on eri yhteiskunta- ja talousjärjestelmissä erilainen. ==Historiaa== Suomen vanhimmat elinkeinot metsästys ja kalastus olivat pitkään vailla oikeudellista sääntelyä. Samoina oli karjanhoidon ja kaskiviljelyn laita. Sen sijaan kauppaa, käsityötä ja merenkulkua on säännelty keskiajalta lähtien. Varhainen kaupankäynti pyrittiin keskittämään kaupunkeihin. Jo vuonna 1284 Maunu Ladonlukko kielsi maakaupan. Maaseudun asukkaille jäi kuitenkin oikeus omiksi tarpeikseen ostaa, myydä ja vaihtaa maalaistavaroita. Myös käsityöelinkeinot haluttiin saada kaupunkien yksinoikeudeksi. Keskittämispyrkimys ei kuitenkaan koskenut pitäjänkäsityöläisiä, kuten räätäleitä, seppiä ja suutareita. Kaupungissa elinkeinoja saivat harjoittaa porvarisoikeuksien haltijat. Keskiajan ja uuden ajan taitteessa käsityöammattien harjoittamista alkoi kahlita ammattikuntalaitos. Meritse tapahtuvaa ulkomaankauppaa saivat harjoittaa vain tietyt kaupungit. Sitä sääteli muun muassa vuoden 1614 kauppa- ja purjehdussääntö. Nykyaikaisen teollisuuden syntyminen edellytti taloudellisia vapauksia, kuten elinkeino-, muuttamis- ja työsopimusvapautta. Kehitys lähti liikkeelle Englannista 1700-luvulla ja levisi vähitellen ympäri Eurooppaa. Elinkeinovapautta edistivät esimerkiksi Yhdysvaltain itsenäisyysjulistus 1766 ja Ranskan suuri vallankumous, joka toteutti tämän vapauden 1791. Pohjoismaissa elinkeinovapaus toteutui 1800-luvulla. Suomessa uudistukset toteutuivat melko myöhään. Vuonna 1859 säädettiin ammattikuntajärjestelmän piirin koskevan vain 15:tä ammattia. Ammattikuntapakko kumottiin 1868. Lopullisesti elinkeinovapaus toteutui 1879. Elinkeinovapauslaki (122/1919) säädettiin 1919. ==Lähteet== Luokka:Työoikeus
The Trinity

The Trinity on dancehall-artisti Sean Paulin kolmas studioalbumi. Albumi julkaistiin Yhdysvalloissa 27. syyskuuta 2005 Atlantic Recordsin kautta. == Kappaleet == # "Fire Links Intro" - 0:49 # "Head in the Zone" - 3:55 # "We Be Burnin'" - 3:35 # "Send It On" - 3:38 # "Ever Blazin'" - 3:10 # "Eye Deh a Mi Knee" - 2:58 # "Give It Up to Me" - 4:04 # "Yardie Bone" (feat. Wayne Marshall) \- 3:12 # "Never Gonna Be the Same" - 3:40 # "I'll Take You There" - 3:56 # "Temperature" - 3:36 # "Breakout" - 2:59 # "Head to Toe" - 4:21 # "Connection" (feat. Nina Sky) \- 3:31 # "Straight Up" - 3:06 # "All on Me" (feat. Tami Chynn) \- 4:18 # "Change the Game" (feat. Looga Man & Kid Kurup) \- 3:54 # "The Trinity" - 3:35 == Bonuskappaleversio == 26\. kesäkuuta 2006 albumista julkaistiin bonuskappaleversio. Se julkaistiin vain Isossa- Britanniassa. Uusi versio sisältää edellisen 18 kappaleen levyn lisäksi 6 kappaleen bonuslevyn. ===Bonuskappaleet=== # "Cry Baby Cry" (feat. Joss Stone & Carlos Santana) # "Break It Off" (feat. Rihanna) # "As Time Goes On" # "Temperature" [live] # "Get Busy" [live] # "Never Gonna Be The Same" [live] == Julkaisemattomat kappaleet == Albumin "Oh Man" -kappale, jolla vierailee reggaeton-artisti Daddy Yankee jäi pois albumilta. Kappaleen oli tuottanut Luny Tunes. == Listasijoitukset == Lista (2005) Sija U.S. Billboard 200 7 U.S. Billboard Top R&B;/Hip-Hop Albums 4 U.S. Billboard Top Rap Albums 3 U.S. Billboard Top Reggae Albums 1 Canadian Albums Chart 4 Swiss Albums Chart 4 Italian Albums Chart 8 French Albums Chart 5 Austrian Albums Chart 6 Dutch Mega Album Chart 18 Swedish Albums Chart 40 Australian Albums Chart 10 == Singlet == Taustatietoa We Be Burnin' *Julkaistu: 2005 *Kirjoittajat: S. Henriques, S. Marsden, D. Thomas, M. Jarrett, C. Cunningham, C. Marsh *Tuottaja: Renaissance Crew (Delano Thomas, Michael Jarrett and Andre Saunders) *Videonohjaaja: Jessy Terrero *Listasijoitukset: #2 (UK), #6 (Billboard Hot 100, Hot Rap Tracks), #7 (Pop 100), #8 (Rhythmic Top 40), #9 (Top 40 Mainstream), #17 (Hot R&B;/Hip-Hop Singles & Tracks) Ever Blazin' *Julkaistu: 2005 *Kirjoittajat: S. Henriques, J. Henriques, S. Marsden, R. Stevens *Tuottaja: Steven "Lenky" Marsden *Videonohjaaja: Anthony Mandler *Listasijoitukset: #12 (UK) Temperature *Julkaistu: 2005 *Kirjoittajat: S. Henriques, A. Marshall, R. Fuller *Tuottaja: Rohan "Jah Snowcone" Fuller *Videonohjaaja: Little X *Listasijoitukset: #1 (Billboard Hot 100), #2 (Hot Rap Tracks, Pop 100, Canadian Singles Chart), #4 (Rhythmic Top 40), #7 (Hot R&B;/Hip-Hop Singles & Tracks), #1 (Top 40 Mainstream), #32 (Hot Latin Tracks), #36 (Latin Tropical Airplay) Give It Up To Me *Julkaistu: 2006 *Kirjoittajat: S. Henriques, J. Henriques, D. Bennett, N. Staff *Tuottaja: D. Bennet *Videonohjaaja: Little x *Listasijoitukset: #3 (Billboard Hot 100), #9 Pop 100, #25 (Canadian Singles Chart), #5 (Hot R&B;/Hip-Hop Singles & Tracks) Luokka:Sean Paulin albumit Luokka:Vuoden 2005 albumit
Paavo Hynynen

Paavo Hynynen (20. marraskuuta 1917 Kittilä – 11. heinäkuuta 1941 Salla) oli suomalainen jatkosodassa kaatunut lakitieteen ylioppilas ja runoilija. Hynysen vanhemmat olivat taloudenhoitaja Eerikki Hynynen ja Aino Maria Aleksandra Hannula. Hän pääsi ylioppilaaksi 1937 Rovaniemen keskikoulun jatkoluokilta ja lähti sitten opiskelemaan oikeustiedettä Helsingin yliopistoon. Hynynen palveli talvi- ja jatkosodan aikana Kevyt Osasto 3:ssa Sallan rintamalla joukkueenjohtajana. Hänestä tuli vänrikki 1940 ja luutnantti 1941. Hynynen kaatui heinäkuussa 1941 Sallan Kieristelmävaarassa. Hänet on haudattu Rovaniemen sankarihautaan. Hynyseltä on runo "Jäämeren marssi" sota-aikaisessa rintamamiesten antologiassa Täältä jostakin (WSOY 1943, 3. p. 1993).Panu Rajala, Tulisoihtu pimeään, WSOY 2014 sivu 468 == Teoksia == * Polku kirkkauteen : runoja. WSOY 1942, == Lähteet == * * Helsingin yliopiston kaatuneet 1939–1945 matrikkeli, osa A–J. PDF. ===Viitteet=== Luokka:Suomalaiset runoilijat Luokka:Vuonna 1917 syntyneet Luokka:Vuonna 1941 kuolleet Luokka:Suomalaiset toisessa maailmansodassa kaatuneet
Joonas Pöntinen

Joonas Pöntinen (s. 19. maaliskuuta 1990) on suomalainen jalkapalloilija. Hänen pelipaikkansa on maalivahti. Pöntinen debytoi Veikkausliigassa 12. toukokuuta 2008 ottelussa HJK:ta vastaan. Hän pelasi heti ensimmäisessä ottelussaan nollapelin. Pöntinen allekirjoitti lokakuussa 2010 kaksivuotisen jatkosopimuksen.http://yle.fi/urheilu/lajit/jalkapallo/kotimaa/2010/10/venalainen_ja_pontinen_jatkavat_kuopiossa_2077974.html == Saavutukset == *A-nuorten SM-pronssi (2008) *B-nuorten SM (2007) == Lähteet == Luokka:Suomalaiset jalkapallomaalivahdit Luokka:Vuonna 1990 syntyneet Luokka:Elävät henkilöt